CELEX: 22006A1216(04)
Language: ro
Date: 2006-11-21 00:00:00
Title: Înțelegere privind aplicarea provizorie a acordului privind instituirea organizației internaționale ITER pentru energia prin fuziune în scopul punerii în aplicare comune a proiectului ITER

11/Volumul 51
            
            
               RO
            
            
               Jurnalul Ofícial al Uniunii Europene
            
            
               90
            
         22006A1216(04)
   
               L 358/81
            
            
               JURNALUL OFÍCIAL AL UNIUNII EUROPENE
            
            
               
            
         Înțelegere privind aplicarea provizorie a acordului privind instituirea organizației internaționale ITER pentru energia prin fuziune în scopul punerii în aplicare comune a proiectului ITER
   Articolul 1
   Toate părțile la prezenta înțelegere sunt semnatare ale Acordului privind instituirea Organizației Internaționale ITER pentru Energia prin Fuziune în scopul punerii în aplicare comune a proiectului ITER (denumit în continuare „acordul ITER”) dintre Comunitatea Europeană a Energiei Atomice (denumită în continuare „Euratom”), Guvernul Republicii Populare Chineze, Guvernul Republicii India, Guvernul Japoniei, Guvernul Republicii Coreea, Guvernul Federației Ruse și Guvernul Statelor Unite ale Americii.
   Articolul 2
   În conformitate cu termenii săi, acordul ITER va intra în vigoare în termen de 30 de zile de la depunerea instrumentelor de ratificare, acceptare sau aprobare de către Republica Populară Chineză, Euratom, Republica India, Japonia, Republica Coreea, Federația Rusă și Statele Unite ale Americii.
   Articolul 3
   Părțile la prezenta înțelegere doresc să promoveze cooperarea, astfel cum este prevăzut în acordul ITER, în cea mai mare măsură posibilă, până la finalizarea de către fiecare dintre ele a tuturor acțiunilor interne necesare înainte de ratificarea, acceptarea sau aprobarea acordului ITER.
   Articolul 4
   În consecință, părțile la prezenta înțelegere se angajează, în cea mai mare măsură posibilă permisă de actele cu putere de lege și de normele administrative ale acestora, să respecte condițiile acordului ITER până la intrarea în vigoare a acestuia.
   Articolul 5
   O parte se poate retrage din prezenta înțelegere cu un preaviz scris de 120 de zile transmis celorlalte părți.
   Articolul 6
   Prezenta înțelegere intră în vigoare din momentul semnării.
   
      DREPT CARE subsemnații, autorizați corespunzător în acest scop, semnează prezenta înțelegere.
      Încheiată la Paris, 21 noiembrie 2006, într-un singur exemplar original, în limba engleză.
      
         
            Pentru Comunitatea Europeană a Energiei Atomice
         
      
      
         
            Pentru Guvernul Republicii Populare Chineze
         
      
      
         
            Pentru Guvernul Republicii India
         
      
      
         
            Pentru Guvernul Japoniei
         
      
      
         
            Pentru Guvernul Republicii Coreea
         
      
      
         
            Pentru Guvernul Federației Ruse
         
      
      
         
            Pentru Guvernul Statelor Unite ale Americii